Diari Oficial de la Generalitat Valenciana


Sumari del DOGV 7610, del 08-09-2015 (2015/7281)

Notificació de la sentència dictada en el judici de família número 117/2013.
----------------------------------------------------------------------------

### Dades del document

Número de DOGV
:   7610

Data del DOGV
:   08-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7281


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el judici de família número 117/2013. [2015/7281]  
Elena Román García, secretària del Jutjat de Primera Instància número 6 d'Orihuela, faig saber que en aquest procediment de família, guarda, custòdia, aliments, fill menor no matrimonial, no consensuat, seguit a instàncies de Mariliane Hernández Roque contra Eduardo Moya Castillo, s'ha dictat la Sentència número 199/2014, de data 23 d'octubre de 2014, que té la part dispositiva que, literalment, és com segueix:  
  
  
«Dispose  
Estime la demanda presentada per Mariliane Hernández Roque, representada per la procuradora senyora Valero Mora i sota la direcció tècnica del lletrat senyor Fernández Moreno, contra Eduardo Moya Castillo, en situació de rebel·lia processal i amb intervenció del ministeri fiscal, i dispose les mesures definitives de guarda i custòdia i aliments del menor E. M. H. Següents:  
1. Atribució de la guarda i custòdia del fill menor, E. M. H., nascut en data 29 d'agost de 2008, en exclusiva a la mare, Mariliane Hernández Roque, i establiment d'un règim de visites a favor del pare tots els dissabtes, des de les 10.00 hores a les 20.00 hores.  
2. Ambdós progenitors són titulars de la pàtria potestat.  
3. Es fixa una pensió d'aliments a càrrec del pare i a favor del fill de 250 ?/mes, pagadors per mesos anticipats entre els dies 1 i 5 de cada mes en el compte que l'actora designe, actualitzables anualment d'acord amb les variacions de l'índex de preus al consum, segons dades de l'Institut Nacional d'Estadística.  
Les despeses extraordinàries del fill menor per conceptes com ara escolarització, menjador escolar, tractaments mèdics i farmacèutics, d'oftalmologia, odontologia, òptica, etcètera, no coberts per la Seguretat Social, seran satisfets a mitges per ambdós progenitors.  
I tot això, sense fer expressa imposició de costes.  
Aquesta és la meua sentència que, jutjant definitivament en primera instància, pronuncie, mane i firme.  
Notifiqueu aquesta sentència a les parts i feu-los saber que aquesta resolució no és ferma i en contra podrà interposar-se un recurs d'apel·lació davant de l'Audiència Provincial d'Alacant (art. 455 LECn). El recurs s'interposarà per mitjà d'un escrit presentat en aquest jutjat en el termini de 20 dies hàbils, comptadors des de l'endemà de la notificació, i s'hauran d'exposar les al·legacions en què es basa la impugnació i esmentar la resolució apel·lada i els pronunciaments que impugna (art. 458 LEC).»  
I com a conseqüència del parador ignorat d'Eduardo Moya Castillo, s'estén aquest edicte perquè servisca de notificació de forma legal.  
  
  
Orihuela, 1 de setembre de 2015.- La secretària judicial: Elena Román García.